open-index/open-wikipedia-markdown huggingface dataset:
Jaran nil cébol

**Jaran nil cébol** iku salah sawijining spèsiès jaran nil in Afrika Kulon sing awaké cilik. Kéwan iki kalebu salah sawijining spèsiès sing diburu sacara ilegal ing Libéria. *World Conservation Union* ngréka menawa kurang saka 3.000 jaran nil cébol sing isih ana urip ing alas.

Minangka kéwan alas wengi sing langka, jaran nil cébol iku kéwan sing angèl disinaoni. Jaran nil cébol kurang ditepungi sajabané Afrika Kulon nganti abad ping 19. Banjur kéwan iki diintroduksi ing kebon raja ing awaling abad ping 20. Tibaké kabèh iku bisa manak subur sajeroning krangkèng lan mayoritas riset iku dilakoni mawa spèsimèn kebon raja.
Pratélan tembung krama

Kaca iki isi **pratélan tembung krama** ing basa Jawa. Ana warna-warna jinis tembung ing basa Jawa. Jinis tembung sing kagolong lumrah antarané ya iku *tembung ngoko*, *tembung krama*, lan *tembung krama inggil*. Jinis tembung liyané contoné *tembung kasar*, *tembung kawi*, lan *tembung krama-ngoko* (tembung sing bisa kanggo ing basa ngoko lan basa krama). Mungguh ing unggah-ungguh basa, ana rong tataran basa Jawa, ya iku *basa ngoko* lan *basa krama*, nanging ora ana basa krama inggil.

Tembung krama ora padha karo tembung krama inggil. Tembung-tembung krama mligi kanggo ing guneman utawa tulisan mawa *basa krama*, dudu *basa ngoko*. Wondéné, tembung-tembung krama inggil bisa kanggo ing basa ngoko lan basa krama. Basa krama sing ora kaworan tembung krama inggil karan *basa krama lugu*, déné basa krama sing kaworan tembung krama inggil karan *basa krama alus*. Basa krama mawa tembung-tembung sing dicekak ingran *basa madya*.

Pratélan tembung-tembung krama ing ngisor iki ditata manut linggané sauruting alfabèt. Saben tembung dikanthèni tembung ngokoné. Ing kaca iki uga sinartan conto-conto pangecaké tembung-tembung krama ing ukara.

* Pratélan tembung krama (A)
* Pratélan tembung krama (B)
* Pratélan tembung krama (C)
* Pratélan tembung krama (D)
* Pratélan tembung krama (Dh)
* Pratélan tembung krama (É & È)
* Pratélan tembung krama (E)
* Pratélan tembung krama (G)
* Pratélan tembung krama (I)
* Pratélan tembung krama (J)
* Pratélan tembung krama (K)
* Pratélan tembung krama (L)
* Pratélan tembung krama (M)
* Pratélan tembung krama (N)
* Pratélan tembung krama (P)
* Pratélan tembung krama (R)
* Pratélan tembung krama (S)
* Pratélan tembung krama (T)
* Pratélan tembung krama (U)
* Pratélan tembung krama (W)
* Pratélan tembung krama (Y)
Datemaki

jmpl|Datemaki
 punika dhaharan Jepang ingkang dipundamel saking tigan, mèmper kaliyan atsuyaki tamago nanging datemaki punika ngagem campuran ulam lan urang ingkang dipunlembutaken sarta dipuntambah kaliyan mirin lan gula ingkang kathah satemah dados legi. Sedaya bahanipun punika dipunpanggang kanthi ngginakaken piranti pesegi ngantos atos lan gadhah tèkstur ingkang kados kué ingkang nalika sampun mateng lajeng dipun-gulung. Menika mèmper kaliyan bolu gulung.

Wonten ing wewengkon Nagasaki ingkang kondhang kaliyan dedhaharan kué Kastella (kasutera), datemaki punika ugi kawastanan kanthi nama *kamaboko*. wonten ing Jepang, datemaki punika kalebet dhaharan ingkang mirunggan, pramila lajeng dipuncawisaken kanggé adicara mbikak warsa (taun) énggal wonten ing Jepang.

## Mula buka nama datemaki 
* Date Masamune (punika satunggaling daimyo ingkang asalipun saking zaman Sengoku) punika remen sanget kaliyan olah-olahan saking tigan kados meika satemah dhaharan kasebat kawastanan datemaki.
* Olah-olahan punika kalebet variasi sanèsipun saking tamagoyaki ingkang kalebet masakan ingkang prasaja, nanging dipundamel mligi kanthi campuran saking ulam saha urang. Awit saking punika dhaharan punika kawastanan datemaki (wonten ing basa Jepang, *date* punika ateges *ngagem riasan*)

## Rujukan
Varanus bitatawa

jmpl|Varanus bitatawa
jmpl|Salira *Varanus bitatawa* iku panganan lumrah kanggo suku-suku tradhisional ing sawetara bagéan Filipina.

***Varanus bitatawa*** iku siji salira sing urip ing Filipina. Salira iki akèh dipangan wong lokal.

## Uga delengen 
* Daging alas
Alan Barnard

**Alan Barnard** ya iku ahli antropologi saka Los Angeles, Amérikah Sarékat kalairan 22 Fèbruari 1949. Barnard wis naté olèh pandhidhikan sarjana ing George Washington University (1971), magister ing McMaster University (1972), uga olèh gelar Ph.D. saka University of London (1976). Panalitèn lapangané iku antarané pangalaman arkèologi ing Inggris (1970-1971), Afrika Kidul (1972-1973), Namibia (1973). Panlitian antropologiné naté ing golongan Khoisan ing kidulé Afrika awit 1973 nganti 1997, Botswana (1974, 1982), lan Jepang (2002). Karya-karya tulisané kang wis diterbitké iku antarané *Research Practices in the Study of Kinship* (1984), *Hunters and Herders of Southern Africa; A Comparative Ethnography of the Khoisan Peoples* (1992), lan *History and Theory in Anthropology* (2000). Barnard naté dadi siswa dhoktor ing bimbingané Adam Kuper. Tèsisé nuduhaké tèori sistem krabatan Khoisan nganggo pamawas tetandhingan struktur dhaérah. Barnard duwé pisumbangan kang penting ngenani ètnografi Kalahari, khususé bab téori antropologi krabatan.

## Rujukan
John Arundel Barnes

John A. Barnes ya iku ahli antropologi lan sosiologi saka Reading, Karajan Manunggal, kalairan 09 Sèptèmber 1918. Barnes olèh pandhidhikan pawiyatan luhur ing University of Cambridge taun 1939 lan éntuk gelar D.Phil. saka University of Oxford taun 1951. Barnes naté nglakoni panalitèn lapangan (*field work*) ing Afrika Tengah mligi Ngoni lan Lamba (1946-1949) lan Norwégia (1952-1953). Karya-karya tulisané kang wis diterbitké antarané *Politics in a Changing Society: A Political History of the Fort Jameson Ngoni* (1954), *Three Styles in the Study of Kinship* (1971), *Models and Interpretations: Selected Essays* (1990), lan *A Pack of Lies: Towards a Sociology of Lying* (1994). Barnes miwiti karir pandhidhikané ing taun 1946 minangka anggota golongan panalitèn ing Rhodes-Livingstone Institute kang arahan Maz Gluckman. Barnes wis akèh ngembangaké werna-werna tèori lan bab mètodhologi, mligi ing sosiologi. Mula iku dhèwèké naté dadi ketua dhepartemèn sosiologi ing University of Cambridge. Barnes uga duwé kritik penting ngenani krabatan lan pulitik wong kang ora duwé negara (*stateless people*) ing wong Tallensi lan Nuer.

## Rujukan
Daging gajah

**Daging gajah** iku daging lan bagéan liya gajah sing bisa dikonsumsi.

## Sajarah 
Konsumsi daging gajah iku wis dilakoni manungsa wiwit jaman biyèn. Ing awaling jaman Paléolitik Tengah, sakiwa-tengené 120.000 taun kapungkur, masarakat Afrika iku kabèh isih wong beburu lan nglumpukaké pangan sing baud èksploatasi gajah kanggo dagingé.

Sawijining spèsimèn gajah mawa gadhing dawa ditemokaké ing Lebak Ebbsfleet, cedak Swanscombe. Jrangkong sing umuré 400.00 taun iki ditemokaké mawa alat-alat watu sing sumebar, ayaké gajah iki wis diirisi dadi cilik-cilik déning sawijining suku manungsa awal sing ana ing kana kala kuwi lan diarani *Homo heidelbergensis*.

## Jaman modèren 
Saiki, kabèh spèsiès gajah diburu kanggo dagingé. Iki akèhé dumadi ing Kamerun, Republik Afrika Tengah, Republik Kongo, lan Republik Démokrat Kongo. Nalika ana beburon gadhing déning para juru buru, daging gajah kerep mèlu diundhuh minangka pituwas liya saka gadhing. Daging iku ya bisa mèlu didol lan malahan èntuk-èntukané bisa luwih akèh tinimbang gadhingé. Ing taun 2007, para sarjana kéwan alas nyatakaké menawa anceman gedhé dhéwé kanggo gajah iku déné kasil dagingé lan ora namung gadhingé.
Sop buntut

jmpl|Sop buntut

**Sop buntut** iku salah sawijining panganan lumrah Indonésia. Sop iki digawé saka buntut sapi sing digodhog nganti empuk lan banjur dibumboni. Kadhangkala buntuté iki ya digorèng utawa dibakar. Duduh sop buntut iki bening lan saliyané diwèhi buntut sapi, dileboni wortel, tomat, slèdri, godhong brambang, kenthang godhog, lan brambang gorèng. Sok-sokan sop buntut uga diwèhi sambel kécap.
Tamanmartani, Kalasan, Sléman

**Tamanmartani** iku désa ing Kacamatan Kalasan, Kabupatèn Sléman, Daerah Istimewa Yogyakarta.

## Réferènsi
Ancas

**Ancas** ya iku kalawarti kaluwarga minggon sing nganggo basa Banyumasan.

## Réferènsi 
## Pranala njaba
* http://majalah-ancas.com 

map-bms:Ancas
Homer Garner Barnett

**Homer Garner Barnett** ya iku ahli antropologi saka Arizona, Amérikah Sarékat kalairan taun 25 April 1906. Barnett olèh pandhidhikan pawiyatan luhur saka Stanford University (1927) lan éntuk gelar Ph.D. saka University of California (1938). Panalitènn lapangané tau dilakoni ing pasisir Oregon (1934), Kolombia British (1934), Yakima Washington, D.C. (1946), Palau (1947-1948), Fiji (1952-1953), lan Papua Belanda (1955). Barnett nyerat akèh karya tulis lan ana kang diterbitaké antarané *Innovation: The Basis of Cultural Change* (1953), *The Coast Salish of British Columbia* (1955), *Anthropology in Administration* (1956), *Being a Palauan* (1960). Barnett kondhang ing kalangan ahli èlmu sosial ing bab owah-owahan budaya lan akulturasi. Dhèwèké uga dadi pelopor nggabungaké babagan antropologi terapan. Barnett mimpin panlitian étnografi ing Pasifik Indian, mligi ing Palau kang rinci nuduhaké bab ètnografi.

## Rujukan
Antropolog

**Antropolog** utawa ahli antropologi ya iku sebutan kanggo wong kang pegawéan utawa keahliané ing bidang ngèlmu antropologi. Sebutan iki uga bisa kanggo wong kang naté olèh pendhidhikan antropologi ing pawiyatan luhur.
Fredrik Barth

**Fredrik Barth** ya iku ahli Antropologi saka Leipzig, Jerman kalairan 22 Dhésèmber 1928. Barth olèh pandhidhikan ing pawiyatan luhur saka University of Chicago (1949) lan University of Cambridge (1950). Ing Cambridge, Barth olèh gelar Ph.D. ing bidhang antropologi. Dhèwèké uga ngayahi panalitèn lapangan (*field work*) ing Norwég Lor (1950), Kurdhistan kidul Iran (1951), Nurwègen wétan (1953), Pakistan (1954. 1960, 1978), Iran (1957), Sudan (1964-1967), Oman (1974), Papua Nugini (1964), Bhutan, Cina, lan Bali, Indonesia. Karya-karya tulisané Barth kang wis diterbitké antarané *Political Leadership among Swat Pathans* (1959), *Nomads of South Persia: The Basseri Tribe of the Khamseh Confederacy* (1964), *Cosmologies in the Making: A Generative Approach to Cultural Variation in Inner New Guinea* (1987), lan *Balinese Worlds* (1993). Barth iki dadi salah siji antropolog internasional kang kawentar minangka ètnografer lan tèoritis limang dèkade. Barth uga nerbitaké werna-werna monograf kang dhedhasar saka panalitèné ing akèh wewengkon. Barth uga duwé pisumbangan penting ing èlmu antropologi kaya ta laku manungsa, paguyuban sosial, ékologi, ékonomi, étnisitas, ritual, lan komplèksitas budaya.

## Rujukan
Gerald Situmorang

**Gerald Situmorang** (lair 31 Mèi 1989) ya iku juru main musik saka Indonésia. Dhèwèké miwiti pagawéyan ing musik lan dadi komposer lagu piyambak ing duo band pisanané, sing dijenengi "Sketsa". Sakmenika dhèwèké dadi luwih dikenal awit 2014 kang dadi personil lan juru main bass ana ing Barasuara lan dadi juru main gitar solo akustik sing agènré Jazz.

## Kauripan 
Jeneng jangkepé Gerald Hiras Situmorang, lair ing Jakarta nanging katurunan Batak. Dhèwèké iku anak ingkang mbonthot saka 3 paseduluran. Bapaké ajeneng Guntur Humuntal Situmorang lan ibuné Fara Marina Siahaan. Kulawargané njurung kariré Gerald agawé ing musik, wiwit sinau ing panggonan lès musik banjur sekolah ing Institut Musik Daya Indonesia .

## Rujukan
Roger Bastide

**Roger Bastide** ya iku ahli antropologi utawa antropolog saka Nîmes, Prancis kalairan 1 April 1898. Pandhidhikané Bastide ing pawiyatan luhur olèh ing Sorbonne, Paris taun 1924. Sabanjuré dhèwèké njupuk dhoktor sastra ing pawiyatan kang padha ing taun 1957. Panalitèn lapangané naté dilakoni suwé ing Brazil awit taun 1938-1953. Karya tulisané kang diterbitké iku antarané *African Civilisations in the New World (Les Amériques noires: Les civilisations africaines dans le Nouveau Monde)* taun 1971, *The Sociology of Mental Disorder (Sociologie des maladies mentales* (1972), *Applied Anthropology (Anthropologie appliquée*, 1971), *The African Religions of Brazil: Toward a Sociology of the Interpenetration of Civilizations (Les religions africaines du Brésil. Vers une sociologie des interpénétrations de civilisations*, 1960). Sanajan akèh tulisané nganggo Basa Prancis, nanging wis dipertal ing basa Inggris. Bastide duwé dhasar èlmu sastra, nanging ing taun 1938, dhèwèké ngowah marang èlmu sosiologi lan antropologi. Nalika taun iku, Bastide dadi profesor (guru gedhé) sosiologi ing Universitas Sao Paulo, Brazil. Bastide ngrumangsani yèn ing èlmu ètnologi jaman semono diajani karo ètnosentrismé Kulon (*Western*) lan Cartesianisme. Bastide dipindeng ing individu tinimbang golongan bebrayan, alesané bisa ndeleng konstruksi simbolik lan pangalaman agama. Bastide tilar donya taun 1974 ing Paris, Perancis.

## Rujukan
Leopoldo J. Bartolomé

**Leopoldo J. Bartolomé** ya iku ahli antropologi saka Posadas, Argèntina kalairan 6 Dhésèmber 1942. Dhéwéké ngerampungké pandhidhikan èlmu antropologi saka Buenos Aires University, Argentina. Sabanjuré Bartolomé nerusaké kuliyah ing University of Winconsin, Madison, Amérikah Sarékat taun 1971. Dhèwèké olèh gelar Ph.D. saka pawiyatan luhur mau taun 1974. Bartolomé ngayahi panalitèn lapangan ing Chaco (1968), Apóstoles (1973-1974), lan Posadas (1978, 1985) Argentina. Bartolomé uga nyerat werna-werna karya tulis kaya ta *The Colonos of Apóstoles: Adaptive Strategy and Ethnicity in a Polish-Ukrainian Settlement in Northeast Argentina* (1991), ‘*The Yacyretá experience with urban resettlement: some lessons and insights’*, in Michael M.Cernea and Scott Guggenheim (eds), *Anthropological Approaches to Resettlement Policy, Practice, and Theory* (1993). Ing panlitèné kang kapisan ing Indian Chaco, Bartolomé nganalisis sistem tani kang stagnan (tetep) kang dhedhasar sistem prodhuksi yerba-mate, sistem tani lokal ing kana. Ing lakon kariré, dhèwèké naté dadi ketua program transmigrasi kutha lan aksi sosial Ente Binacional Yacyretá (1979–1989) ing Posadas Argentina lan Encarnación paraguay. Bartolomé ngolèhi nggabung terapan lan panalitèn dhasar ing jurusan antropologi Misiones.

## Rujukan
Désa wisata (Indonésia)

jmpl|ka|350px|Sesawangan pasawahan ing Désa Wisata Malasari, Jawa Kulon
Ing Indonésia, désa wisata punika désa ingkang dipunpanggi dados papan pariwisata. Ing Kabupatèn Sléman, gagasan punika sampun kawiwitan wiwit taun 2000, lan wiwit samanten sampun kathah désa ingkang dipuntetepaken dados désa wisata.

Miturut laporan taun 2009 ing The Jakarta Post, wonten 48 désa wisata ing Yogyakarta, sanajan ingkang saestu lumampah kanthi becik namung wonten sepuluh, kados ta Kebonagung, Manding, Krebet, Kasongan, Trumpon, Turga, Ketingan, Brayut, Gamplong, saha Bobung. Tenger "désa wisata" punika boten ateges désa ingkang sampun dikembangaken kanggé pariwisata, nanging nglambangaken désa ingkang gadhah potensi kanggé dikembangaken dados papan pariwisata.

Amargi Gunung Merapi, sawetawis désa ing sakiteripun gadhah potensi kanggé pariwisata, mila dipun-ginakaken dados désa wisata.

Warga ing désa wisata punika asring melu andil ngrembakakên kagiatan pariwisata, kados pameran kriya, pagelaran seni, lan penyedhiyan panginepan tradhisional. Kajawi punika, para tamu saged sinau babagan kabudayan lokal, tetanen, lan kabiasaan padinan warga. Kanthi mekaten, désa wisata mbiyantu nginggilakên perekonomian warga lan njagi warisan budaya.

## Réferènsi
Insurgent

***Insurgent*** iku sawijning roman fiksi ngèlmiah sing kababar ing taun 2012. Buku kanggo wong diwasa anom iki dianggit déning panulis Amérika Sarékat Veronica Roth lan iki bagéan kapindho trilogi Divergent. Minangka terusané *Divergent* (2011), buku iki nerusaké critané Tris Prior land vèrsi pasca-apokaliptis kutha Chicago. Sawisé akèh prastawa sing kadadéan ing buku kapisan, saiki ana anceman perang antar awit prabédan antar faksi lan idéologiné sangsaya tumuwuh.

Kamangka Tris nyoba nylametaké wong-wong sing ditresnani, Tris diadhepaké maran pitakonan lan prakara kaya ta rasa nalangsa, pangampunan, jatidhiri, kasetyan, pulitik, lan kasih tresna.

Buku iki kapisan dibabar ing tanggal 1 Mèi, 2012 déning HarperCollins imprints Katherine Tegen Books ing Amérika Sarékat lan déning HarperCollins Children's Books ing Britania Agung, lan vèrsi ''Collector's Edition* dibabar tanggal 30 Oktober ing Amérika Sarékat. *Insurgent'' olèh resènsi positif saka para kritikus, lan para panulis resènsi ngalem karya tulisané Roth. Sawijining vèrsi filem dirilis ing tanggal 20 Maret 2015.
Divergent

***Divergent*** iku roman kapisan anggitané Veronica Roth, siji panulis Amérikah Sarékat. Roman iki dibabar déning HarperCollins Children's Books ing taun 2011. Roman iki nomer kapisan saka trilogu *Divergent*, siji sérial ngenani sawijnining bocah wadon adolesèn ing donya distopia. Sètting crita iku kutha Chicago pasca-apokaliptis lan paraga mligi ya iku Batrice *Tris* Prior. Dhèwèké nemokaké jatidhiriné siji masakarat kang kabagi ing limang kasta utawa diarani faksi ing buku ini. Saliyané iku Tris uga kasengsem karo Four, guruné ing faksi *Dauntless*.

Sawijining filem dhedhasar buku iki dirilis ing taun 2014.
Keith Hamilton Basso

**Keith H. Basso** ya iku ahli antropologi kang California lor, Amérikah Sarékat kalairan taun 1940. Basso olèh pandhidhikan pawiyatan luhur ing Universitas Harvard taun 1962. Sabanjuré Basso kuliah magister ing Universitas Stanford ing 1963 lan olèh gelar Ph.D. taun 1967. Basso naté ngayahi panalitèn lapangan (*field work*) ing Arizona, *Reservasi Indian Apache*, Amérikah Sarékat awit 1967. Tulisan anggitané Basso iku antarané *The Cibecue Apache* (1970), *Portraits of ‘the Whiteman’: Linguistic Play and Cultural Symbols among the Western Apache (1979), Western Apache Language and Culture: Essays in Linguistic Anthropology (1990), *lan* Wisdom Sits in Places: Landscape and Language among the Western Apache (1996).* Basso ngalami wektu kang suwé kanggo nliti basa lan budaya suku bangsa Indian Apache ing Arizona. Mula Basso nyerat dhisertasi kang isiné èlmu sikir wong Apache. Basso uga dadi siji-sijiné ahli antropologi kang ngothak-athik pamawas ètno-sains marang budaya Apache miturut cara holistik (angabéhi).

## Rujukan
Gregory Bateson

**Gregory Bateson** ya iku ahli antropolog saka Cambridgeshire, Karajan Manunggal, kalairan 9 Mèi 1904. Pandhidhikan sarjana antropologiné olèh saka Universitas Cambridge taun 1926. Sabanjuré magister (pasca sarjana) ing pawiyatan luhur kang padha taun 1930. Bateson tau nggawé panalitèn lapangan ing Britania Baru lan Papua Nugini (1927-1930), Bali (1936-1938), San Francisco (1948), Californiaa (1949-1963), Kapuloan Virgin Amérikah Sarékat (1963-1964), lan Hawaii (1965-1972). Tulisan-tulisan Bateson kang wis diterbitké iku antarané *Naven: A Survey of Problems Suggested by the Composite Picture of the Culture of a New Guinea Tribe Drawn from Three Points of View* (1936), *Steps to an Ecology of Mind: Collected Essays in Anthropology, Psychiatry, Evolution and Epistemology* (1972), lan *Mind and Nature: A Necessary Unity* (1979). Bateson nggawé pisumbangan kang cureng ing tèori komunikasi, terapi kulawarga, lan ékologi. Bateson kawentar kanthi kapinterané ing interdhisiplin antropologi lan seneng ing werna-werna cabang èlmu. Ing taun 1935, Bateson kawin karo Margaret Mead, ahli antropologi wanita kawentar, lan ngréwangi Mead nliti ing Bali. Bateson tilar donya tanggal 4 Juli 1980 ing California, Amérikah Sarékat.

## Rujukan
Richard Bauman

**Richard Bauman** ya iku ahli Antropologi saka New York, Amérikah Sarékat, kalairan taun 1940. Bauman naté kuliah ing werna-werna universitas kaya ta sarjana ing University of Michigan (1961), (M.A) Indiana University (1962), lan olèh gelar Ph.D. saka University of Pennsylvania taun 1968. Dhèwèké nglakoni panalitèn lapangan ing Skotlandia (1962-1963), Nova Scotia (1970), Texas kulon (1971), Mèksiko (1985), Inggris, lan Èslan. Tèoriné njembatani rong disiplin iku. Amarga iku akèh tulisané kang medharaké bab tradisi lisan lan linguistik.

## Rujukan
Gerd Baumann

**Gerd Baumann** ya iku tokoh Antropologi (Antropolog) saka Aachen, Jerman kalairan taun 1953. Pasinaoné olèh saka University of Cologne taun 1975 lan Ph.D. saka Queen’s University of Belfast taun 1980. Baumann naté nglakoni panalitèn lapangan ing pagunungan Nuba, Sudan (1976, 19780-1979) lan Southhall, London (1986-1991). Karya-karya tulisané kang wis diterbitké kaya ta *Contesting Culture: Discourses of Identity in Multi-Ethnic London* (1996) lan *The Multicultural Riddle. Re-Thinking National, Ethnic and Religious Identities* (1999). Baumann ngetog ing watesan budaya (*cultural boundary*) lan lintas-budaya kolektif (*collective crosscultural*). Panalitèné ing Sudan iku nliti wong désa Nuba kang akèh didayani karo budaya Arab Islam. Akhir-akhir iki, Baumann mbalèni mraceka sinkrètisme agama, ritual lintas bebyaran, *aesthetic crossovers*, idhé-idhé plurikultural ngenani krabatan. Baumann séda taun 15 Januari 2014 nalika umuré 60 taun.

## Rujukan
Jogja City Mall

**Jogja City Mall** utawa dicekak **JCM** ya iku salah sawijining lpusering pablanjan sing ana ing kutha Yogyakarta. JCM nduwé tingkat  pitu lan dumunung ana ing Dalan Magelang Km. 6 No. 18, Yogyakarta, 55284. Pusering pablanjan iki diyasa lan dikemunah déning PT. Garuda Mitra Sejati.

## Rujukan
Allegiant

***Allegiant*** iku buku kaping telu saka trilogi *Divergent* anggitané Veronica Roth. Kaya rong roman sing luwih dhisik, roman iku uga nyritakaké sang paraga Tris Prior lan Toby utawa Four. Roman *Allegiant* iki kababar ing taun 2013 lan nerusaké crita saka *Insurgent*, sawisé para padunung Chicago bisa metu saka témbok kutha lan njajah laladan sajabaning tapel wates kutha.

Roman iki digawé filem sing kabagi dadi rong bagéan. Bagéan pisan dirilis tanggal 18 Maret 2016.

## Pranala njaba 
* *Allegiant* ing Google Books
* Situs wèb resmi Veronica Roth
Alan R. Beals

**Alan R. Beals** ya iku ahli antroplogi saka Oakland, California, Amérikah Sarékat, kalairan taun 24 Januari 1928. Beals naté sinau ing Universitas California lan olèh gelar BA. Sabanjuré, ing Berkeley, dhèwèké olèh gelar Ph.D. taun 1954. Beals nulis karya-karya tulis lan kang wis diterbitké kaya ta *Divisiveness and Social Conflict: An Anthropological Approach* (1966), *Village Life in South India: Cultural Design and Environmental Variation* (1974), *Culture in Process* (1979), lan *Gopalpur: A South Indian Village* (1980). Pisumbangan Beals ing bab ètnografi ya iku kajian padésan (rural lan peri-urban) ing désa-désa Indhia kidul. Beals uga ngembangaké résolusi konflik kang sok kedadiyan ing désa.

## Rujukan
Paul Trevor William Baxter

P.T.W. Baxter ya iku ahli antropologi saka Leamington Spa, Karajan Manunggal kalairan taun 1925. Baxter wis naté njupuk kuliah ing pawiyatan luhur Universitas Cambridge taun 1949. Ing pawiyatan luhur iku dhèwèké olèh gelar sarjana (BA). Baxter uga naté nglakoni panalitèn lapangan (*field work*) ing Kénya (1951-1953), Uganda (1954-1961), Ghana (1956-1961), lan Étiopia (1986-1969). Baxter wis nyerat werna-werna karya tulis lan wis ana kang diterbitké  kaya ta *Age, Generation and Time* (1978) lan *Property, Poverty, and People* (1990). Miturut wewengkon panalitèné, Baxter luwih karenan ing wewengkon Afrika. Mula akèh pagawéyané didominasi rong irah-irahan ya iku bebrayan Borana ing Kénya lor, dhèwèké dumunung prakara fungsi pastoralisme. Kaping loroné, dhèwèké nliti budaya wong Orono ing Kenya lan Ethiopia. Baxter dianggep minangka antropolog kang mangerti bab pastoralisme déning kalangan ètnograf Afrika.

## Rujukan
Jeremy Beckett

**Jeremy Beckett** ya iku ahli antropologi utawa antropolog saka Middlesex, Karajan Manunggal, kalairan taun 1931. Beckett njupuk pendhidhikan sarjana (BA) ana ing University College ing London taun 1954. Sabanjuré, dhèwèké kuliah pasca sarjana ing Australian National University (ANU) ing Ostrali taun 1958 lan olèh gelar MA. Ing pawiyatan kang padha, Beckett olèh gelar Ph.D. taun 1964. Beckett nglakoni panlitian lapangan antropologi ing South Wales (1956), Selat Torres (1958), Filipina, lan Kapuloan Pasifik (1954). Karya-karya tulis Beckett kang wis diterbitké iku antarané *Torres Strait Islanders* (1987) lan *Past and Present* (1988). Ing kalangan para antropolog Ostrali, Beckett iki duwé karenan utama marang pagawéyan ètnografi ing wong Selat Torres (Torres Strait) lan wong Aborigin ing New South Wales kulon. Ing kabéh panlitiané negesi ing wigatiné ngenal gegayutan pulitik lan èkonomi, uga owah-owahan sesambetan sosial ing bebrayan.

## Rujukan
Thomas Owen Beidelman

**Thomas Owen Beidelman** (utawa T.O. Beidelman) ya iku ahli antropologi saka Amérikah Sarékat, kang lair taun 1931. Beidelman kuliah sarjana (BA) ing Universitas Illinois taun 1953, pasca sarjana (MA) ing pawiyatan kang padha taun 1956. Sabanjuré kuliah dhoktor ing Universitas Oxford (D.Phil.) taun 1961. Beidelman duwé pangalaman panlitian lapangan antropologi ing wewengkon Kaguru, Ngulu, lan Baraguyo ing Tanzania (1957-1976). Karya-karya tulisané Beidelman kang wis diterbitké kaya ta *W.Robertson Smith and the Sociological Study of Religion* (1974), *Colonial Evangelism: A Socio-Historic Study of an East African Mission at the Grassroots* (1982), *Moral Imagination in Kaguru Modes of Thought* (1986), lan *The Cool Knife: Metaphors of Gender, Sexuality and Moral Education in Kaguru Initiation Ritual* (1997). Beidelman iki kawentar duwé pisumbangan kang lumayan akèh. Utamané iku ngenani bab tèori strukturalis antropologi. Pakaryan Beidelman nganggo pangujian katégori simbolis asli (*native*), idèologi moral, lan nilai. Uga nyambungké langsung ing tèori sosial klasik saka Mauss, Hertz, Simmel, lan Durkheim tinimbang abstraksi panemu strukturalis Levi-Strauss.

## Rujukan
Imagawayaki

jmpl|Imagawayaki
 inggih punika satunggaling dhaharan awujud kué Jepang mawi isi selai kacang abrit. Adonan saking dhaharan punika encer, lan dipundamel saking campuran glepung terigu, tigan, gula, lan toya. Imagawayaki punika dipunpanggang wonten ing loyang tembaga ingkang wonten bolongan bunder-bunder. Nalika dhaharan punika sampun badhe mateng, selai kacang abrit dipunparingaken wonten ing salah satunggaling sisih. Menawi sampun lajeng kekalih sisihipun kué lajeng dipundadosaken setunggal nalika kué punika tasih ing saknginggilipun geni. Dhaharan punika gadhah nama ingkang manéka warni wonten ing sapérangan wewengkon ing Jepang.

## Sajarah 
Namanipun kué punika asalipun saking papan nalika kué punika dipundamel. Imagawayaki kaping setunggal dipunsadé ing toko kué ingkang mapan wonten ing Kreteg Imagawa, wewengkon Kanda wonten ing Edo kirang langkung nalika taun 1772-1780 (tengahaning jaman Edo). Kué punika laris sanget dumugi mèrèk dagangipun imagawayaki (imagawa panggang) éwah dados nama generik. Saksampunipun nyebar wonten ing wewengkon-wewengkon Jepang, lajeng kué punika boten dipunsebut imagawayaki, nanging asring éwah gumantung kaliyan papan utawi toko ingkang nyadé. Wonten ing wewengkon Kansai, dhaharan punika dipunsebut kaliyan , , , utawi minangka  wonten ing Osaka lan Sakai. Wonten ing Hokkaido, Aomori, lan Hirosaki, kué punika ugi sinebat .

## Ugi pirsani 
* Taiyaki
* Dorayaki

## Rujukan
Jiaozi

jmpl|Jiaozi ingkang dipungodhog
***Jiaozi*** inggih punika daging babi utawi urang lan sayuran ingkang dipuncacah lajeng dipunbungkus wonten ing lembaran glepung terigu. Adonan kulit punika dipundamel saking campuran glepung terigu, toya, lan sarem (uyah). Dhaharan punika dipunmasak kanthi dipungodhog. Wonten ing Jepang, dhaharan punika ugi sinebat ***gyoza***, wondéné wonten ing Korea dhaharan punika asring dipunsebat *mandu*. Jiaozi punika boten sami kaliyan pangsit (*wonton*). Kulit saking jiaozi punika langkung kandel tinimbang pangsit.

Saking tilaran saking jaman mangsa semi lan gugur wonten ing Cina, dipunmangertosi bilih tiyang wonten ing jaman kasebat sampun naté dhahar jiaozi. Saking tilaran ingkang wonten ing guci ingkang dipunpanggihaken saking makam (pasarean) ing Dunhuang asal saking Dinasti Tang kapanggihaken jiaozi kanthi kawontenan ingkang sampun garing.

## Variasi 
* *Shuijiao* (jiaozi godhog: *shuijiao*)
* *Zhengjiao* (jiaozi kukus: *zhengjiao*)
* *Guotie* utawi **kuo tieh** (jiaozi goreng *guotie*, utawi *jianjiao*)

## Rujukan
Wikipedia Basa Inggris

**Wikipedia inggris** iku kumpulan cathetan bébas gratis  Wikipedia ing basa inggris . Didegaké ing 15 januari 2001, iku wis ing edition pisanan saka Wikipedia lan, , wis paling artikel saka sembarang edisi. ing desember 2017, 0Masalah pitembungan: Operator .Masalah pitembungan: Operator Masalah pitembungan: Karakter tandha waca "[" ora dingertèni,% saka artikel ing kabèh Wikipedia kagungane menyang basa inggris-basa edition. Iki enggo bareng wis mboko sithik nolak saka luwih saka 50 persen ing taun 2003, amarga menyang wutah saka Wikipedia ing basa liyané. Ana 5,515,620 artikel ing situs iki (manggon count). Ing oktober 2015, digabungake teks saka Wikipedia inggris artikel totaled 11.5 gigabytes nalika teken. Ing 1 oktober 2015, basa inggris Wikipedia announced iku wis ngrambah 5,000,000 artikel lan lumayu khusus logo kanggo nggambaraké milestone.

## Footnotes
Salvator Mundi (Leonardo)

***Salvator Mundi*** iku sawijining lukisan Gusti Yèsus minangka *Salvator Mundi* (Juru Slamet Donya), sing digandhèngaké karo pujangga utama Leonardo da Vinci ing sakiwa-tengené taun 1500, sadurungé ditemokaké bali ing taun 2005. Nanging ana sawatara ngèlmuwan liya sing maido prakara iki. Sawisé suwé dianggep ilang, lukisan iki dirèstorasi lan dipugar manèh. Sawisé iku banjur dipamèraké ing taun 2011. Lukisan iki nuduhaké Gusti Yèsus sing ngagem ageman Jaman Abad Tengahan, nalika maringi pasetujon mawa driji asta tengené sing diangkat karo drijiné disilang karo ngasta bal kristal ing asta kiwané.

Lukisan iki didol ing sawijining lélang ing balé lélang Christie ing Kutha New York tanggal 15 Novèmber 2017. Lukisan iki bisa payu AS$450,3 yuta, lan iki mecahaké rékor anyar kanggo lukisan sing larang dhéwé.
Piala Indonesia

**Piala Indonesia** (Inggris: Indonesian Cup) ya iku kompetisi piala taunan profésional kanggo klub-klub bal-balan ing Indonesia. Originally, wiwit saka jaman bal-balan amatir ing taun 1985. Persatuan Sepak Bola Indonesia (PSSI) ngorganisir kompetisi Piala profésional sing profésional wiwit 2005 nganti saiki. Kompetisi iki dijenengi Copa Indonesia ing taun 2005-2009 lan diganti dadi Piala Indonesia ing taun 2010.

Tradisional, turnamen iki nyakup kabèh klub saka kabèh lapisan ing kompetisi sepakbola ing Indonesia, ya iku super liga, divisi utama, divisi kapisan, divisi kapindho, lan divisi katelu.

Ora ana kompetisi ing 2011, 2013 lan 2014, amarga saka macem-macem alasan.

## Sejarah 
Kompetisi Piala awal diwiwiti déning organizer bal-balan lokal lokal ing Jawa, 1985.

### Piala Liga (Kompetisi Amatir) 
### Piala Galatama Liga Bentoel 
### Piala Indonesia 
PSSI miwiti kompetisi Piala profésional ing taun 2005. Kompetisi iki dijenengi Copa Indonesia sing diwenehake déning Dji Sam Soe 234 ing 2005-2009 amarga alasan sponsor. PT. Philip Morris International (Indonesia) ya iku sponsor saka Piala Indonesia 2005-2009.

#### Juarane 
#### Top gol 
#### Pemain Apik 
## Juarane menurut taun 
## Sponsor 
*

## Referensi 
## Link Njaba 
* Piala Indonesia on RSSSF
* Indonesian Football League Official Site 
* PSSI Official Site
* Dji Sam Soe 234 Official Site 
* PT Philip Morris International Indonesia Tbk Official Site
Panggung Krapyak

right|thumb|250px|Panggung Krapyak.
right|thumb|250px|Panggung Krapyak.
**Panggung Krapyak** ya utawa uga dikenal mawa jejuluk **Kandhang Menjangan** iku sawijining yasa ing kabupatèn Bantul sing digunakaké kanggo mbeburu déning raja-raja Kasultanan Yogyakarta. Panggung Krapyak iki prenahé ana ing Dhusun Krapyak, Kelurahan Panggungharjo, Sèwon, Bantul. Yasa iki diyasa déning Sri Sultan Hamengkubuwana I lan umuré udakara wis 250 taun.

## Rujukan
Al-Hasakah

**Al-Hasakah** (, , , ), uga dikenal mawa jeneng **Al-Hasakeh**, **Al-Kasaka** utawa mung **Hasakah**, ya iku kutha krajané Kagubernuran Al-Hasakah sing dumung ana ing puncit lor-wétané Suriah. Al-Hasakah minangka salah sawijining kutha sing kalebu ing sepuluh kutha gedhé dhéwé ing Suriah, lan kutha gedhé dhéwé ing Kagubernuran Al-Hasakah, kanthi cacah wong 188.160 ing taun 2004. Kutha iki minangka punjer administratifé nahiyah (subdhistrik) sing dumadi saka 108 pomahan kanthi gunggung cacah jiwa 251.570 wong ing taun 2004.

Pasarékatan Bangsa-Bangsa metara yèn pangrodapeksa amarga anané Perang Sipil Suriah uwis ngèngséraké udakara 120.000 wong.

### Agama 
Ana punjul patang puluh masjid ing kutha iki, uga ana sangang gréja, sing kanggo kagiyatan ngibadah wong Kristen. Katédral *Assumption of Mary* iku sawijining pamikiran épiskopal saka *Syriac Catholic Archeparchy of Al Hasakah-Nisibis*, sing gumantung marang *Syriac Catholic Patriarch of Antioch*.

### Dhistrik 
Kutha Al-Hasakah kapérang dadi 5 dhistrik, ya iku dhistrik Al-Madinah, Al-Aziziyah, Ghuwayran, Al-Nasra lan Al-Nashwa. Dhistrik-dhistrik mau, banjur kapérang dadi 29 pomahan.

## Ulah raga
Al-Jazeera SC Hasakah iku klub bal-balan gedhé dhéwé ing kutha iki lan lumrahé main ana ing Stadhion Bassel al-Assad.

## Gladri

Gambar:St George cathedral - Hassaké, Syria - كاتدرائية مار جرجس.jpg|Katédran Santo Géorgius
Gambar:Assyrian Church of the East parish in al-Hasakah.jpg|Gréja Ortodok Syriac ing Al-Hasakah
Gambar:Tal hajar Quarter in AL-Hasakah.JPG|Pomahan Tell Hajjar ing Al-Hasakah

## Rujukan
Mindanao

**Mindanao** () iku pulo paling gedhé kaloro ing Pilipina. Mindanao lan pulo-pulo cilik sakiwa-tengené bisa kasebut golongan Mindanao. Miturut sensus taun 2010, Pulo Mindanao didunungi 20.281.545 cacah jiwa, nanging menawa digunggung karo padunung pulo sakiwa tengené dadi 21.968.174 cacah jiwa.

Miturut sensus cacah jiwa Pilipina ing taun 2015, Kutha Davao akèh dhèwè didunungi, kanthi didunung 1.632.991 cacah jiwa. Kutha liyané ing pulo iki ya iku Kutha Zamboanga (861.799 cacah jiwa), Kutha Cagayan de Oro (675.950 cacah jiwa), Kutha General Santos (594.446 cacah jiwa) lan Kutha Iligan (342.618 cacah jiwa). Ing pulo iki, udakara 70% saka gungung cacah jiwa ngrasuk agama Kristen, lan 20% minangka Muslim. Mindanao dipérang dumadi 6 laladan ya iku Semenanjung Zamboanga, Mindanao Lor, Caraga, Davao, Soccsksargen, lan Laladan Swatantra Muslim Mindanao (ARMM).

Golongan ètnis asli saka Mindanao kaya ta Lumad (Tausugs, Subanons, Samals, lan Badjaos saka Semenanjung Zamboanga; Bukidnon, Manobos, Mamanwas, Talaandig, lan Higaonon saka Mindanao Lor lan Caraga; Bagobo lan Samal Mandayas saka Davao), lan Moro (Paramata Bantogen, Mabaning Gandamatu, Daranda Mabagani, lan Maranaw) ing ARMM lan Soccsksargen.

Mindanao dianggep laladan kang ngasilaké gandum kanthi akèh dhèwè ing Pilipina. Wolu saka sepuluh produk tetanèn akèh dhéwé kang diekspor saka Pilipina, dikasilaké saka pulo iki.
jmpl|220x220px|Péta lawas Spanyol kang nuduhaké Pulo Mindanao.
jmpl|Potrék nalika taun 1926 kang nuduhaké wira saka Bagobo (Manobo)
[jmpl|Loro Missionaris saka Spanyol mbaptis wong Moro [Gréja Katulik Roma|Katulik Roma, ing taun 1890.]]
jmpl|218x218px|Pecinanan ing Kutha Davao, ya iku laladan pecinan amba dhéwé ing Pilipina.

## Agama 
Agama kang dirasuk ing laladan iki sakèhé ya iku Katulik Roma, kanthi 60,9 persen saka gunggng cacah jiwa. Agama liyané kang dirasuk ing laladan iki kaya ta, Islam (20,4 persen),  Evangelikal (5,34 persen), Aglipayan (2,16 persen), Iglesia ni Cristo (1,66 persen), lan Dina Kapitu Adventist (1.65 persen).

## Pamérangan administratif 
Pulo iki dumadi saka 6 laladan administratif, 22 provinsi, lan 30 kutha (27 provinsi lan 33 kutha menawa pulo-pulo sakiwa-tengené dilebokaké).

## Rujukan 
## Pranala njaba 
* 
* Mindanao Warta 
* Online Mindanao 
* Davao Kutha Website Resmi 
* Zamboanga Kutha Website Resmi
* Cagayan de Oro Kutha Website Resmi
* Mindanao Development Authority Website Resmi 
* Autonomous Region ing Muslim Mindanao Website Resmi
Shohei Matsunaga

**Shohei Matsunaga** (dipunwiyosaken wonten ing Shizuoka, Jepang, 7 Januwari 1989, sakmenika yuswanipun 28 taun) punika sawijining atlit bal-balan saking nagari Jepang. Piyambakipun anggadhahi posisi dados purwarés. Sakmenika piyambakipun mlebet wonten ing klub saking kitha Bandung inggih punika Persib Bandung, nalika *Indonesia Super League 2017*. Satunggal gol dipundamel malih wonten ing gawangipun Madura United, lan ugi lumantar tetenger pénalti.

Wonten ing minggu kaping sanga, Shohei ndamel gol ingkang kathah. Menika wonten ing gawangipun Parsegres Gresik United wonten ing menit kaping 30, punika ugi malihaken kaanan dados 2-1. 8 menit sasampunipun, gol ingkang dipundamel Shohei andadosaken sekor 3-1 lan ugi andadosaken Persiba menang kanthi sekor 5-3 wonten ing pungkasaning tandhingan.

## Internasional 
Shohei Matsunaga déréng naté dipuntimbali kanggé tandhing wonten ing tim nasional Jepang.

## Rujukan
Alessandra Ambrosio

jmpl|Alessandra Ambrósio
**Alessandra Corine Maria Ambrósio** (pocapan Portegis: [aleˈsɐ̃dɾɐ ɐ̃ˈbɾɔzju]; lair 11 April 1981) iku sawijining fotomodèl lan aktris Brazil. Dhèwèké dadi misuwur déné karyané kanggo Victoria's Secret lan kapilih dadi juru wicara produk PINK. Saiki Ambrosio iku salah sawijiné widadari Victoria's Secret lan uga tau dadi modèlé mèrek liya kaya ta Next, Armani Exchange, Christian Dior, lan Ralph Lauren.

Dhèwèké kerep diarani déning massa mèdia populèr minangka wong wadon sing sèksi dhéwé sadonya. Minangka Widadari , dhèwèké dipilih déning kalawarti *People* pratélan taunan "100 Wong Sing Ayu Dhéwé ing Donya" ing Mèi 2007.

## Réferensi 
## Pranala njaba 
* 
* 
* Alessandra Ambrosio  ing The Fashion Styles
Kabupatèn Pangandaran

**Kabupatèn Pangandaran** (aksara hanacaraka ing média cithak Sundha: ᮊᮘ᮪. ᮕᮍᮔ᮪ᮓᮛᮔ᮪, Latin: *Kab. Pangandaran*) iku sawijining kabupatèn ing Provinsi Jawa Kulon, Indonesia. Sawijining ibukutha Parigi. Kabupatèn iki wewatesan déning Ciamis Kabupatèn lan Kutha Banjar ing sisih lor, Cilacap Kabupatèn ing sisih wétan, Samodra Hindia ing sisih kidul, lan Kabupatèn saka Tasikmalaya ing kulon.

## Rujukan 
## Pranala njaba 
*  Situs web resmi saka Pemerintah Kabupaten Pangandaran 
*  Website bab Pangandaran
*  Warta Pangandaran Saiki
*  Njelajah Pangandaran
*  Situs KTNA Kabupaten Pangandaran 
* (Indonesia) Peta Pangandaran Pantai
* (indonesia) populer
Diané Bell

**Diané Bell** ya iku ahli antropologi wanita saka Melbourne, Ostrali, lair 11 Juni 1943. Bell naté sekolah ing TPTC Frankston Teacher’s College taun 1991 lan sarjana (BA) ing Universitas Monash taun 1975. Sabanjuré, Bell olèh gelar Ph.D. ing Australian National University (1981). Bell wis nglakoni panlitian lapangan (*field work*) ing Ostrali tengah (1976-1980), Ostralia lor, Amérikah Sarékat (1993-1994), Mèksiko (1994), lan Ostrali kidul (1996-1998). Karya-karya tulisan antropologis Bell kang wis diterbitké kayadéné *Law: The Old and the New* (1980), (1983) *Daughters of the Dreaming, Generations: Grandmothers, Mothers and Daughters* (1987), lan *Ngarrindjeri Wurruwarrin: A World That Is, Was, and Will Be* (1998). Bell dadi pelopor ètnograf fèminis ing Australia. Dhèwèké uga dadi panulis kang aktif banget lan sawiji wong intelék. Bell karenan ngawat-ngawati lan nliti ngenani bab wong Aborigin Ostrali.

## Rujukan
Vivo

**Vivo** ya iku perusahaan teknologi lan informasi saka China sing gawé lan ngembangaké produk smartphone.

## Referènsi
Lazarus (piranti alus)

**Lazarus** ya iku lingkungan pangembangan terpadu bébas kanggo nulis program komputer karo basa Pascal.

## Referènsi
Wong Puyuma

**Wong Puyuma** (Tyonghowa: 卑南族; pinyin: Bēinán-zú; Pe̍h-ōe-jī: Puyuma-cho̍k, Pi-lâm-cho̍k), utawa uga diarani minangka Pinuyumayan, Peinan utawa Beinan, iku salah sawijining bangsa pribumi Taiwan. Wong-wong iki kerepé dipérang ing golongan Chihpen lan Nanwang, lan loro-loroné manggon in Kabupatèn Taitung ing pasisir wétan Taiwan.

Ing taun 2000 wong Puyuma cacahé ana 9.606 jiwa. Iki cacahé sakiwa-tengené 2,4% padunung pribumi Taiwan, lan nggawé suku bangsa iki dadi nomor enem sing gedhé dhéwé. Wong Puyuma ngomong nganggo basa Puyuma, lan uga basa Mandarin, saha Hokkien Taiwan.

Jeneng "Puyuma" iku tegesé "kamanunggalan" utawa "pasemon", lan wiwitané jeneng otonim para pacatur dialèk Nanwang. Zeitoun lan Cauquelin (2006) uga duwé panemu menawa tembung Puyuma bisa dianalisis minangka pu'-uma, sing tegesé "dikirim menyang tegal."

## Situs Peinan 
Patilasan awal dhéwé saka jaman prasajarah ditemokaké ing situs Peinan ing Kutha Taitung. Sing nemokaké ya iku Torii Ryūzō, nalika jaman pendhudhukan Jepang. Nalika nekani Taiwan ping papat, dhèwèké moto-moto pilar-pilar watu ing situs iki. Beinan Cultural Park dibuka taun 1997 kanggo mamèraké lan nglestarèkaké situs arkéologi iki, sing dianggep wigati dhéwé ing Taiwan. Sawijining Museum Nasional Prasajarah Taiwan dibuka ing taun 2002.

## Désa-désa 
Désa-désa Puyuma (dipratélakaké saka lor banjur ngidul):
* Ulibulibuk
* Bankio
* Alipai
* Pinaski
* Tamalakaw
* Rikabung
* Puyuma (Nanwang)
* Peinan
* Balangaw
* Apapalo
* Kasabakan
* Katipul
* Nirbuaqan

## Wong Puyuma sing misuwur 
[jmpl|[A-mei]]
* A-mei, penyanyi pop
* Paelabang Danapan, Mantri Pasamuan Bangsa Pribumi (2009-2013)
* Saya Chang, penyanyi lan adhiné A-mei
* Erica Chiang, penyanyi
* Jane Huang, penyanyi band rock duo Taiwan Y2J
* Samingad, penyanyi
* Purdur, penyanyi
* Panai, penyanyi
* Tank, penyanyi
* Sangpuy Katatepan Mavaliyw, penyanyi Puyuma language singer
* Baday, panulis
* Kuciling Katatepan, juru ukir tradhisional
* Iming, juru ukir reca

## Réferènsi 
## Pranala njaba
KTP

**KTP** ya iku kartu tandha pedunung Indonesia sing isiné katrangan identitas warga Indonesia.

## Referènsi
Wong Taiwan

**Wong Taiwan** (Mandarin: 臺灣人 (tradhisional), 台湾人 (prasaja) (pinyin: Táiwān rén; Wade–Giles: T'ai2-wan1-jen2; [tʰaɪ wän ʐən]); Minnan: 臺灣儂 (Pe̍h-ōe-jī: Tâi-oân-lâng; [Tai uan laŋ]); Hakka 臺灣人 (alihaksara Latin: Thòi-vàn ngìn))iku wong-wong saka Taiwan sing ndarbèni budaya Taiwan lan mituturaké basa Mandarin, Hokkien, Hakka utawa Pribumi minangka basa ibuné. Istilah wong Taiwan iku uga ditrapaké marang wong-wong sing ngeklaim utawa magepokan karo Taiwan utawa laladan sing dikuwasani déning pamaréntah Républik Tiongkok wiwit taun 1945. Sing kalebu laladan iki ya iku Penghu, Kinmen, lan Kapuloan Matsu.
Mass Rapid Transit

**Mass Rapid Transit** utawa **MRT** iku sawijining sistem angkudan rikat kang dadi pancadan tumrap sistem sepur ing Singapura lan gumelar ing saindenging nagara iku. Pérangan kapisan MRT iki, ya iku antarané Stasiun Yio Chu Kang lan Stasiun Toa Payoh, dibukak ing taun 1987. Pérangan kapisan mau dadi sistem angkudan rikat kang tuwa dhéwé nomer loro ing Asiah Kidul-Wétan, sawisé Sistem LRT Manila. Jaringan iki ngrembaka rikat salaras karo ancasé Singapura ing njangkepi jaringan sepur kang bakal dadi pancadan pokok tumrap sistem angkudan umum ing Singapura. Ing taun 2013, saben dinané watara wong 2.755 yuta lelungan sarana MRT utawa watara 77% saka wong 3.601 yuta kang lelungan sarana jaringan bis ing wektu kang padha.

MRT duwé 113 stasiun (1 wis ora aktif) mawa jalur kang dawané 152,9 kilomèter kanggo sepur standhar. Jalur ril mau diyasa déning Land Transport Authority, bebadan duwèké Pamaréntah Singapura kang mènéhi konsèsi operasi marang perusahaan laba SMRT Corporation lan SBS Transit. Operator-operator mau uga ngopèni leladi bis lan taksi, saéngga njamin anané integrasi leladi antarané angkudan umum. MRT iki dijangkepi sistem Light Rail Transit (LRT) régional kang nyambungaké stasiun MRT karo perumahan umum HDB. Saben dinané, leladi iki lumaku kawit jam 5.30 ésuk tekan sadurungé jam 1.00 ésuk mawa let tekané sepur antarané telu tekan wolung menit. Leladi mau luwih dawa jam operasiné nalika dina-dina préi ing Singapura.

## Réferènsi 
;Umum

;Pamaréntah

*
Édan

**Édan** utawa gendheng ya iku istilah kanggo wong sing ngalami gangguan kejiwaan sing nemen.

## Réferènsi
Cangklong

jmpl|Cangklong kanggo ngudud
**Cangklong** ya iku pipa sing digawé kanggo nyumet rokok.
jmpl

## Pranala njaba
## Referensi
Dongkrak

jmpl
**Dongkrak** ya iku perkakas kanggo ngangkat barang sing abot, kayadéné mobil.

## Delengen uga
* Dongkrak hidrolik
* Timbangan

## Réferènsi
Wudun

jmpl
**Wudun** ya iku penyakit wujud nanah sing ngumpul nang ngisore kulit amarga ana inféksi.

## Réferènsi
Wong Betch-Mbup

**Wong Betch-Mbup** iku salah siji pérangan golongan ètnis Asmat sing dumung ing Kecamatan Atsy ing laladan Kabupatèn Merauke, Propinsi Irian Jaya

## Rujukan
Wong berusu

**Wong Berusu** utawa Dayak Berusu iku salah siji golongan ètnis sing dumunung ing Propinsi Kalimantan Wétan. Para panganggit Kulonan golongaké wong iki ing golongan Punan, amarga golongan iki ésih pindhah-pindhah ing alas.

## rujukan
Wong Bintauna

**Wong Bintauna** iki pérangan golongan etnis Mongondow. Bebrayan iki akèh tinemu urip ing laladan Kecamatan Bintauna, Mongondow, sawijine papan kang sing dumadi wewengkon ing Provinsi Sulawesi Lor. Etnis iki kalebu unik sarta durung akèh srawunge.

## Rujukan
Keluarga Tak Kasat Mata

**Keluarga Tak Kasat Mata** ya iku filem memedi Indonesia kang dibabar ing taun 2017. Disutradharai déning Hedy Suryawan. Filem iki diangkat saka forum Kaskus. Filem sing kedadeane bener-bener dilakoni Genta sing ditulis ing Kaskus minangka 13 pérangan, kedadean sing dilakoni Genta pas nyambut gawé ing perusahaan iklan ing Yogyakarta.

##   Paraga 
* Deva Mahenra minangka Clapper
* Miller Khan minangka Yoga
* Ganindra Bimbo minangka Rudi
* Wizzy Williana minangka Andrea
* Gary Iskak minangka Marwan
* Aura Kasih minangka Rere
* Tio Pakusadewo minangka Hao

## Referensi
Wong bismam

**Wong Bismam** iku salah siji saka pérangan golongan ètnis Asmat sing dumunung ing sapérangan gedhé laladan Kecamatan Agats ing Kabupatèn Merauku Propinsi Irian Jaya. Tetengèré golongan iki ya iku dhialèké, sing jejuluk dhialèk Bismam.

## Rujukan
Bainkete, Makbon, Sorong

**Bainkete** iku kalurahan sing kapernah ing Dhistrik Makbon, Kabupatèn Sorong, Provinsi Papua Kulon, Indonésia. Kalurahan iki kodhené wewengkon 92.01.01.2009.

## Rujukan
Pekan Olahraga Asia 2018

**Asian Games 2018** (Indonesia : Pekan Olahraga Asia 2018), ditepungi kanthi resmi minangka Asian Games XVIII, sawijiné babaran pesta olaharaga Asia kang kaping 18. Acara kang ngrengkuh nagara-nagara ing Asia, sarta dirancang mapan ing Indonésia, wiwit 18 Agustus 2018 - 2 September 2018, Pesta olahraga nagara-nagara Asia iki manut rencana digelar ing rong kutha gedhé ya iku Jakarta lan Palembang, sinengkuyung uga sapérangan kutha sakiwa-tengené kaya ta ing Jawa Kulon.. Cabang olahraga kang bakal ditandhingake cacah 40 cabang, dumadi saka 32 olahraga olimpiade lan 8 olahraga non-olimpiade..

Tumrap Indonesia kapétung wis kaping pindho iki madeg dadi tuan rumah acara Asian Games, ingkang sapisan ya iku Asian Games IV  kang dicakaké ing Jakarta nalika taun 1962. Murih lancar anané acara iki, pamaréntah Indonésia sapérangan piranti ing Asian Games IV bakal digunakaké manèh ing Asian Games XVIII. Kang menjila ing babaran Asian Games taun 2018 ing Indonésia samengko, ya iku minangka babaran Asian Games kapisan kang digelar ing rong kutha langsung.

## Rujukan
Wong Birimaru

**Wong Birimaru** iku salah siji pérangan saka golongan ètnis Kaili kang dumunung ing sisih kidul lembah kali Palu, mligi ing padésan lembah iki. Basa kang dinggo ing bebrayan iki nganggo basa Kaili kanthi dhialèk Kaili-Ledo.

## Rujukan